Kansainvälinen yksikköjärjestelmä
Kansainvälinen yksikkö­järjestelmä (myös "kansainvälinen mittayksikkö­järjestelmä") eli SI-järjestelmä () on maailman yleisin mittayksikkö­­järjestelmä. SI-järjestelmä sai nykyisen nimensä vuonna 1960, mutta keskeisimmiltä osiltaan se perustuu Ranskassa jo 1700-luvun lopulla käyttöön otettuun metrijärjestelmään. Jos nykyään puhutaan metrijärjestelmästä, silläkin käytännössä yleensä tarkoitetaan SI-järjestelmää.
Incompatible Timesharing System
Incompatible Timesharing System (ITS) oli Massachusettsin teknillisessä korkeakoulussa kehitetty, symbolisella konekielellä kirjoitettu, varhainen ja innovatiivinen osituskäyttöjärjestelmä, joka on vaikuttanut moniin myöhempiin käyttöjärjestelmiin. Sen kehitti pääosin yliopiston tekoälylaboratorio 1960-luvun lopulla Digital Equipment Corporationin 36-bittisille tietokoneille: ensin PDP-6:lle ja sitten pian koneen suositulle seuraajalle, PDP-10-sarjalle. Järjestelmän nimi (suom. "Yhteensopimaton osituskäyttöjärjestelmä") on ilkikurinen väännös toisesta yliopistossa käytetystä ja kehitetystä, vanhemmasta käyttöjärjestelmästä nimeltään Compatible Time-Sharing System (CTSS).